میسونک معبد (لاہور)

لاہور کا میسونک ٹیمپل لاہور، پاکستان کے چیئرنگ کراس کے قریب واقع ہے۔ یہ معبد پرنس البرٹ وکٹر لاج 2307 ای سی اور ہوپ اینڈ پرسیویرینس لاج نمبر 782 کی سابقہ قیام گاہ ہے؛ جو یونائیٹیڈ گرین لاج آف انگلینڈ سے منظور شدہ تھے۔
جب اس وقت کے وزیر اعظم، ذوالفقار علی بھٹو نے 1972ء میں پاکستان میں فری میسنری پر پابندی عائد کی تو اس کے بعد سے اس عمارت کو میسونک مقاصد کے لیے استعمال نہیں کیا گیا ہے۔

لاج آف ہوپ اینڈ پرسیویرینس نمبر 782 
لاج آف ہوپ اینڈ پرسیویرینس کا پہلا میسونک معبد لاہور کے علاقے انار کلی میں 1859ء میں قائم ہوا۔ لاج روڈ پر اب یہ جگہ لیڈی میکلاگن گورنمنٹ ہائی اسکول کے زیر استعمال ہے۔
دوسرا میسونک معبد 1914ء میں قائم کیا گیا، جس میں سنگ بنیاد کے لیے اس کے پیشرو کا استعمال کیا گیا۔ قیام سے قبل اس زمین پر باغ تھا۔ نئے معبد کی صناعی کا کام بیسل ایم سلیوان نے انجام دیا، جو حکومت پنجاب کے مشاورتی ماہر تعمیرات تھے۔ یہ عمارت شاہ دین بلڈنگ کا عکس تھی جو کوئنز روڈ کے ساتھ سڑک پر واقع تھی۔ بعد میں اس کو استعمال میں لانے کے لیے پنجاب کے وزیر اعلیٰ سیکریٹریٹ کی جانب سے مرمت کی گئی۔ شاہ دین بلڈنگ میں حالیہ ترامیم کے بعد دونوں عمارتیں اب مزید ایک دوسرے کا عکس نہیں رہی ہیں۔

رڈیارڈ کپلنگ 

1885ء میں اصل لاج کی اصل عمارت میں مصنف اور شاعر رڈیارڈ کپلنگ کو لاج آف ہوپ اینڈ پرسیویرینس میں ایک ضابطے کے تحت میسن بنایا گیا، جس میں ان کو 21 ویں سال گرہ سے قبل میسن بننے کی اجازت دی گئی۔ میسن بننے کے بعد انہوں نے لاج کے سیکریٹری کے طور پر خدمات انجام دیں۔ وہ تین سال تک لاج کے ارکان رہے، جس کے بعد 1889ء میں اس عہدے کو خیر باد کہہ دیا۔ انہوں نے لاج آف ہوپ اینڈ پر سیویرینس میں اپنے گزارے گئے وقت کو "Something of Myself" اور "Times" کو لکھے گئے خط میں تحریر کیا ہے؛ جس میں انہوں نے بیان کیا کہ "میسونک ہال کی خالی دیواروں پر حضرت سلیمان علیہ السّلام کے ہیکل کے نسخوں کا ٹانگنا" اور مختلف مذاہب کے ماننے والوں سے ملنا، جس میں مسلمان، ہندو، سکھ اور یہودی شامل تھے۔  کپلنگ نے اپنے ناول "Kim" کے اولین منظر میں اصل 1859ء والی بلڈنگ کا حوالہ دیا ہے، جس میں اس کو ایک بڑے نیلے اور سفید رنگ کے جادو گھر (Magic House) سے تشبیہ دی گئی ہے، جسے ہم میسونک لاج کا نام دیتے ہیں۔ کتاب میں پلاٹ کی ایک لائین کم کی تحویل میں موجود کاغذ کے ایک پرچے سے متعلق ہے، جو ایک "کلیئرینس سرٹیفیکیٹ" ہے؛ جو ظاہر کرتا ہے کہ اس کے آنجہانی والد ایک میسن تھے۔ 1914ء میں کپلنگ کے ہندوستان چھوڑ جانے کے بہت عرصے بعد لاج نے وہ عمارت منہدم کر دی جس کے بارے میں کپلنگ نے بیان کیا تھا۔ اس عمارت کی جگہ موجودہ عمارت قائم کی گئی۔

موجودہ صورت حال 

1972ء میں اس وقت کے وزیر اعظم ذوالفقار علی بھٹو نے پاکستان میں فری میسنری اور دیگر دوسرے غیر ملکی اداروں پر پابندی عائد کر دی۔ ایک عرصے کے لیے لاج بند کر دیا گیا اور عمارت کسی کے استعمال میں نہیں رہی۔ اب اس کو پنجاب حکومت کی عمارت کے طور پر مختلف مقاصد کے لیے استعمال کیا جا رہا ہے۔
1980ء کے اواخر میں ہیریٹیج فاؤنڈیشن پاکستان اور لاہور کے تشویش میں مبتلا شہریوں نے مال روڈ پر قومی ورثے کی حامل عمارتوں کی مرمت اور آرائش کے لیے ایک پراجیکٹ کا آغاز کیا، جن میں یہ عمارت بھی شامل تھی۔

مزید دیکھیے 
 ایشیا میں فری میسنری

حوالہ جات 

پاکستان کے تاریخی مقامات
پاکستان میں فری میسنری
تاریخ لاہور
حکومت پنجاب

لاہور کی عمارات و ساخات
لاہور میں دفتری عمارات
مال روڈ، لاہور
میسونک عمارات
ہندوستان میں 1860ء کی تاسیسات